P6_TA(2005)0130

Ukrepi za obnovitev staležev južnega osliča in škampa *

Zakonodajna resolucija Evropskega parlamenta o predlogu Uredbe Sveta o ukrepih za obnovitev staležev južnega osliča in škampa v Kantabrijskem morju in na zahodu Pirenejskega polotoka ter spremembi Uredbe (ES) št. 850/98 (KOM(2003)0818 — C5-0042/2004 — 2003/0318(CNS))

(Postopek posvetovanja)

Evropski parlament,

- ob upoštevanju predloga Komisije Svetu (KOM(2003)0818) [1],

- ob upoštevanju člena 37 Pogodbe ES, v skladu s katerim se je Svet posvetoval s Parlamentom (C5-0042/2004),

- ob upoštevanju člena 51 svojega Poslovnika,

- ob upoštevanju poročila Odbora za ribištvo (A6-0051/2005),

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog, na podlagi člena 250(2) Pogodbe ES;

3. poziva Svet, naj obvesti Parlament, če namerava odstopati od besedila, ki ga je Parlament odobril;

4. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

5. naroči svojemu predsedniku, naj stališče Parlamenta posreduje Svetu in Komisiji.

BESEDILO, KI GA PREDLAGA KOMISIJA | SPREMEMBE PARLAMENTA |

Sprememba 1

UVODNA IZJAVA 1

(1) Zadnje znanstveno mnenje Mednarodnega sveta za raziskovanje morja (ICES) navaja, da so bili staleži južnega osliča in škampa na območjih ICES VIIIc in IXa zaradi ribolova podvrženi tolikšni stopnji smrtnosti, da se je količina odraslih rib v morju zmanjšala do te mere, da si staleži morda ne bodo več opomogli z razmnoževanjem, zaradi česar jim grozi izumrtje. | (1) Zadnje znanstveno mnenje Mednarodnega sveta za raziskovanje morja (ICES) navaja, da so bili staleži južnega osliča in škampa na območjih ICES VIIIc in IXa, razen zaliva Cadiz, zaradi ribolova podvrženi tolikšni stopnji smrtnosti, da se je količina odraslih rib v morju zmanjšala do te mere, da si staleži morda ne bodo več opomogli z razmnoževanjem, zaradi česar jim grozi izumrtje. |

Sprememba 2

UVODNA IZJAVA 3

(3) Cilj načrtov bi moral biti obnovitev staležev do varnih bioloških meja v petih do desetih letih. | (3) Cilj načrtov bi moral biti obnovitev staležev do varnih bioloških meja v desetih letih. |

Sprememba 3

UVODNA IZJAVA 4a (novo)

| (4a) Sprejetje ukrepov, potrebnih za obnovitev staležev, zahteva sprejetje socialno-ekonomskih ukrepov za ublažitev vpliva na tiste, ki so jih prizadeli ukrepi za omejitev ribolovnih zmogljivosti. Zato je treba v proračunu Skupnosti zagotoviti dovolj proračunskih sredstev za ureditev tega položaja. |

Sprememba 4

UVODNA IZJAVA 5

(5) Absolutne velikosti zadevnih staležev, kot sta jih ocenila Znanstveni, tehnični in gospodarski odbor za ribištvo (STECF) in ICES, niso dovolj zanesljive, da bi se lahko uporabile kot cilj za obnovitev staležev, zato morajo biti cilji izraženi v stopnjah ribolovne smrtnosti. | črtano |

Sprememba 5

UVODNA IZJAVA 6

(6) Da bi dosegli ta cilj, je treba nadzorovati ravni stopenj ribolovne smrtnosti tako, da obstaja velika verjetnost njihovega zmanjšanja iz leta v leto. | (6) Da bi dosegli ta cilj, je treba nadzorovati stopnje ribolovne smrtnosti tako, da obstaja velika verjetnost povečanja količine odraslih rib v morju iz leta v leto. |

Sprememba 6

UVODNA IZJAVA 7

(7) Takšen nadzor stopenj ribolovne smrtnosti je mogoče doseči z vzpostavitvijo ustrezne metode za določanje ravni celotnega dovoljenega ulova (TAC) za zadevne staleže in sistema, ki vključuje zaprta območja in omejitve za kilovatne dni, s katerim so ribolovni napori za te staleže omejeni na ravni, pri katerih obstaja verjetnost, da celoten dovoljeni ulov ne bo presežen. | (7) Takšen nadzor stopenj ribolovne smrtnosti je mogoče doseči z vzpostavitvijo ustrezne metode za določanje ravni celotnega dovoljenega ulova (TAC) za zadevne staleže in omejitev za ribolovni napor za te staleže tako, da bo omejen na ravni, pri katerih obstaja verjetnost, da celoten dovoljeni ulov ne bo presežen. |

Sprememba 7

UVODNA IZJAVA 10

(10) Za obnovitev staležev škampa so potrebna določena območja za razmnoževanje vrst, ki jih je treba zaščititi pred ribolovom. Zato je treba Uredbo Sveta (ES) št. 850/98 z dne 30. marca 1998 za ohranjanje ribolovnih virov s tehničnimi ukrepi za varovanje nedoraslih morskih organizmov ustrezno spremeniti, | črtano |

Sprememba 8

ČLEN 1, TOČKA A

(a)stalež južnega osliča, ki po razdelitvi Mednarodnega sveta za raziskovanje morja (ICES) naseljuje območji VIIIc in IXa; | (a)stalež južnega osliča, ki po razdelitvi Mednarodnega sveta za raziskovanje morja (ICES) naseljuje območji VIIIc in IXa, razen zaliva Cadiz; |

Sprememba 9

ČLEN 1, TOČKA C

(c)stalež škampa, ki naseljuje območje ICES IXa. | (c)stalež škampa, ki naseljuje območje ICES IXa, razen zaliva Cadiz. |

Sprememba 10

ČLEN 2

Cilj načrta obnove je obnovitev zadevnih staležev do mere, ki je znotraj varnih bioloških meja. | Cilj načrta obnove je obnovitev zadevnih staležev do mere, ki je znotraj varnih bioloških meja, v zadostnem obdobju, v skladu s podatki ICES. To pomeni: (a)v zvezi s staleži iz člena 1(a), doseganje biomase staleža osliča, ki drsti, v vrednosti 35000 ton v dveh zaporednih letih, glede na razpoložljiva znanstvena poročila, ali povečanje količin odraslih rib v obdobju desetih let, tako da se doseže vrednosti, ki so enake ali višje od 35000 ton. Ta vrednost se prilagodi v luči znanstvenih podatkov Znanstvenega, tehničnega in gospodarskega odbora za ribištvo;(b)v zvezi s staleži iz člena 1(b) in (c), obnavljanje zadevnih staležev v okviru varnih bioloških meja v obdobju desetih let. |

Sprememba 11

ČLEN 5, ODSTAVEK 1

1. Kadar stopnja ribolovne smrtnosti staleža južnega osliča po ocenah Znanstvenega, tehničnega in gospodarskega odbora za ribištvo v luči zadnjega poročila ICES presega 0,17 na leto, celotni dovoljeni ulov ne sme preseči ravni ulova, ki bo, po znanstveni presoji Znanstvenega, tehničnega in gospodarskega odbora za ribištvo v luči zadnjega poročila ICES, povzročila zmanjšanje stopnje ribolovne smrtnosti za 10 % v letu njene uporabe v primerjavi z oceno stopnje ribolovne smrtnosti za predhodno leto. | 1. Kadar stopnja ribolovne smrtnosti staleža južnega osliča po ocenah Znanstvenega, tehničnega in gospodarskega odbora za ribištvo v luči zadnjega poročila ICES presega 0,27 na leto, celotni dovoljeni ulov ne sme presegči ravni ulova, ki bo, po znanstveni presojo Znanstvenega, tehničnega in gospodarskega odbora za ribištvo v luči zadnjega poročila ICES, povzročila zmanjšanje stopnje ribolovne smrtnosti za 10 % v letu njene uporabe v primerjavi z oceno stopnje ribolovne smrtnosti za predhodno leto. |

Sprememba 12

ČLEN 5, ODSTAVEK 2

2. Kadar je stopnja ribolovne smrtnosti staleža južnega osliča po ocenah Znanstvenega, tehničnega in gospodarskega odbora za ribištvo v luči zadnjega poročila ICES enaka ali ne dosega 0,17 na leto, se celotni dovoljeni ulov določi na ravni ulova, ki bo, po znanstveni oceni Znanstvenega, tehničnega in gospodarskega odbora za ribištvo v luči zadnjega poročila ICES, povzročila stopnjo ribolovne smrtnosti 0,15 na leto v letu njegovega izvajanja. | 2. Kadar je stopnja ribolovne smrtnosti staleža južnega osliča po ocenah Znanstvenega, tehničnega in gospodarskega odbora za ribištvo v luči zadnjega poročila ICES enaka ali ne dosega 0,27 na leto, se celotni dovoljeni ulov določi na ravni ulova, ki bo, po znanstveni oceni Znanstvenega, tehničnega in gospodarskega odbora za ribištvo v luči zadnjega poročila ICES, povzročila stopnjo ribolovne smrtnosti 0,27 na leto v letu njegovega izvajanja. |

Sprememba 13

ČLEN 7, ODSTAVEK 1

1. V prvem letu uporabe te uredbe veljajo naslednja pravila: (a)v primeru, da bi uporaba člena 5 ali 6 povzročila povečanje celotnega dovoljenega ulova za več kot 25 % v primerjavi s predhodnim letom, sprejme Svet celotni dovoljeni ulov, ki celotnega dovoljenega ulova tistega leta ne presega za več kot 25 %;(b)v primeru, da bi uporaba člena 5 ali 6 povzročila zmanjšanje celotnega dovoljenega ulova za več kot 25 % v primerjavi s predhodnim letom, sprejme Svet celotni dovoljeni ulov, ki ni manjši od celotnega dovoljenega ulova tistega leta za več kot 25 %; | črtano |

Sprememba 14

ČLEN 7, ODSTAVEK 2, UVODNI DEL

2. Z drugim letom uporabe te uredbe se uporabljajo naslednja pravila: | 2. Od prvega leta uporabe te uredbe se uporabljajo naslednja pravila: |

Sprememba 15

ČLEN 7, ODSTAVEK 2, TOČKA A

(a)v primeru, da bi uporaba člena 5 ali 6 povzročila povečanje celotnega dovoljenega ulova za več kot 15 % v primerjavi s predhodnim letom, sprejme Svet celotni dovoljeni ulov, ki celotnega dovoljenega ulova tega leta ne presega za več kot 15 %; | (a)v primeru, da bi uporaba člena 5 ali 6 povzročila povečanje celotnega dovoljenega ulova za več kot 10 % v primerjavi s predhodnim letom, sprejme Svet celotni dovoljeni ulov, ki celotnega dovoljenega ulova tega leta ne presega za več kot 10 %; |

Sprememba 16

ČLEN 7, ODSTAVEK 2, TOČKA B

(b)v primeru, da bi uporaba člena 5 ali 6 povzročila zmanjšanje celotnega dovoljenega ulova za več kot 15 % v primerjavi s predhodnim letom, sprejme Svet celotni dovoljeni ulov, ki ni manjši od celotnega dovoljenega ulova tega leta za več kot 15 %; | (b)v primeru, da bi uporaba člena 5 ali 6 povzročila zmanjšanje celotnega dovoljenega ulova za več kot 10 % v primerjavi s predhodnim letom, sprejme Svet celotni dovoljeni ulov, ki ni manjši od celotnega dovoljenega ulova tega leta za več kot 10 %; |

Sprememba 27

ČLEN 7 A (novo)

| Člen 7a Zmanjšanje ribolovnega napora Države članice pri uporabi sistema za zmanjšanje ribolovnega napora preko izvajanja nacionalnih načrtov, prilagojenih glede na specifične razmere v posamezni državi članice, razpolagajo z določeno stopnjo fleksibilnosti. Države članice posredujejo te načrte Komisiji, ki jih potrdi. |

Sprememba 18

POGLAVJE III

| To poglavje se črta. |

Sprememba 19

ČLEN 16

Člen 16 Sporočila o ribolovnem naporu Ne glede na člen 19a Uredbe (EGS) št. 2847/93 se členi 19b, 19c, 19d, 19e in 19j te uredbe uporabljajo za plovila, vključena v zbirko podatkov iz člena 9, ki lovijo na zemljepisnih območjih iz člena 1. | črtano |

Sprememba 20

ČLEN 17

Z odstopanjem od člena 5(2) Uredbe Komisije (EGS) št. 2807/83 z dne 22. septembra 1983 o podrobnih pravilih za evidentiranje podatkov o ulovu rib držav članic, znaša dopustno odstopanje pri oceni količin v kilogramih na krovu plovila 5 % vrednosti, navedene v ladijskem dnevniku. | Z odstopanjem od člena 5(2) Uredbe Komisije (EGS) št. 2807/83 z dne 22. septembra 1983 o podrobnih pravilih za evidentiranje podatkov o ulovu rib držav članic, znaša dopustno odstopanje pri oceni količin osliča v kilogramih na krovu plovila 8 % vrednosti, navedene v ladijskem dnevniku. V primeru, da v zakonodaji Skupnosti ni določen faktor konverzije, se uporablja faktor, ki ga je sprejela država članica, pod katere zastavo pluje plovilo. |

Sprememba 21

ČLEN 18

Pristojni organi države članice zagotavljajo, da se vsaka količina južnega osliča, ki presega 50 kg, in/ali količina škampa, ki presega 50 kg, ujeta na kateremkoli geografskem območju iz člena 1, pred prodajo stehta z dražbenimi tehtnicami. | Pristojni organi države članice zagotavljajo, da se vsaka količina južnega osliča, ki presega 300 kg, in/ali količina škampa, ki presega 150 kg, ujeta na kateremkoli geografskem območju iz člena 1, pred prodajo stehta z dražbenimi tehtnicami. |

Sprememba 22

ČLEN 20, ODSTAVEK 1

1. Pristojni organi države članice lahko zahtevajo, da se vsaka količina južnega osliča, ki presega 50 kg, ali količina škampa, ki presega 50 kg, ujeta na kateremkoli geografskem območju iz člena 1, in prvič pristane v tej državi članici, stehta pred prevozom iz prvega pristanišča. | 1. Pristojni organi države članice lahko zahtevajo, da se vsaka količina južnega osliča, ki presega 300 kg, ali količina škampa, ki presega 150 kg, ujeta na kateremkoli geografskem območju iz člena 1, in prvič pristane v tej državi članici, stehta pred prevozom iz prvega pristanišča. |

Sprememba 23

ČLEN 20, ODSTAVEK 2

2. Z odstopanjem od člena 13 Uredbe (EGS) št. 2847/93 spremlja količine južnega osliča in škampa, večje od 50 kg in prepeljane na kraj, ki ni kraj raztovarjanja ali uvoza, izvod ene od deklaracij iz člena 8(1) Uredbe (EGS) št. 2847/93 v zvezi s prepeljanimi količinami teh vrst. Izjema iz člena 13(4)(b) Uredbe (EGS) št. 2847/93 se ne uporablja. | 2. Z odstopanjem od člena 13 Uredbe (EGS) št. 2847/93 spremlja količine južnega osliča, večje od 300 kg, in količine škampa, večje od 150 kg, prepeljane na kraj, ki ni kraj raztovarjanja ali uvoza, izvod ene od deklaracij iz člena 8(1) Uredbe (EGS) št. 2847/93 v zvezi s prepeljanimi količinami teh vrst. Izjema iz člena 13(4)(b) Uredbe (EGS) št. 2847/93 se ne uporablja. |

Sprememba 24

POGLAVJE V, ČLEN 22Člen 29b (Uredba (ES) št. 850/98)

POGLAVJE V Spremembe Uredbe (ES) št. 850/98 Člen 22 Omejitve ribolova škampov Uredba (ES) št. 850/98 se spremeni na naslednji način: Za členom 29a se vstavi naslednji člen: Člen 29b Omejitve ribolova škampov. Ribolov s pridnenimi vlečnimi mrežami in ribiškimi košarami na zemljepisnih območjih, omejenih s črto, ki povezuje naslednje koordinatne točke: Polje 1 Zemljepisna širina 43°35' S, zemljepisna dolžina 4°45' ZZemljepisna širina 43°45' S, zemljepisna dolžina 4°45' ZZemljepisna širina 43°37' S, zemljepisna dolžina 5°20' ZZemljepisna širina 43°55' S, zemljepisna dolžina 5°20' ZPolje 2: Zemljepisna širina 43°37' S, zemljepisna dolžina 6°15' ZZemljepisna širina 43°50' S, zemljepisna dolžina 6°15' ZZemljepisna širina 44° S, zemljepisna dolžina 6°45' ZZemljepisna širina 43°34' S, zemljepisna dolžina 6°45' ZPolje 3: Zemljepisna širina 42° S, zemljepisna dolžina 9° ZZemljepisna širina 42°27' S, zemljepisna dolžina 9° ZZemljepisna širina 42°27' S, zemljepisna dolžina 9°30' ZZemljepisna širina 42° S, zemljepisna dolžina 9°30' ZPolje 4: Zemljepisna širina 37°45' S, zemljepisna dolžina 9° ZZemljepisna širina 38°10' S, zemljepisna dolžina 9° ZZemljepisna širina 38°10' S, zemljepisna dolžina 9° 15' ZZemljepisna širina 37°45' S, zemljepisna dolžina 9° 20' ZPolje 5: Zemljepisna širina 36°05' S, zemljepisna dolžina 7° ZZemljepisna širina 36°35' S, zemljepisna dolžina 7° ZZemljepisna širina 36°45' S, zemljepisna dolžina 7° 18' ZZemljepisna širina 36°50' S, zemljepisna dolžina 7° 50' ZZemljepisna širina 36°25' S, zemljepisna dolžina 7° 50' Z | črtano |

Sprememba 25

ČLEN 22 A (novo)

| Člen 22a Poročilo o načrtu za obnovo Komisija Evropskemu parlamentu in Svetu predloži poročilo z zaključki v zvezi z uporabo načrta obnove staležev južnega osliča in škampa, vključno z družbeno-gospodarskimi podatki, povezanimi z načrtom. To poročilo se predloži dve leti po začetku veljavnosti te uredbe. |

Sprememba 26

PRILOGA

| Ta priloga se črta. |

[1] Še ni objavljeno v Uradnem listu.

--------------------------------------------------